wannaphong/clean_thaiwikipedia huggingface dataset:
# มีห์ฮาอิล เกิลวาร์ต
มีห์ฮาอิล เกิลวาร์ต (เกิด 24 พฤศจิกายน ค.ศ. 1977) เป็นนักการเมืองชาวเอสโตเนีย ซึ่งเคยดำรงตำแหน่งเป็นนายกเทศมนตรีของกรุงทาลลินน์ เมืองหลวงของประเทศเอสโตเนีย ตั้งแต่เดือนเมษายน ค.ศ. 2019 ถึงเดือนมีนาคม ค.ศ. 2024

 ประวัติ 
เกิลวาร์ตเกิดใน เคอเซิลออร์ดา, สาธารณรัฐสังคมนิยมโซเวียตคาซัค โดยมีพ่อเป็นชาวเอสโตเนียชื่อ Ülo Kõlvart และแม่ซึ่งมีเชื้อสายจีนและเกาหลีชื่อ Liidia Kõlvart (née Shek) ทั้งสองพบกันในขณะที่ทั้งคู่เรียนอยู่ที่มหาวิทยาลัยมอสโก พ่อของเขาเป็นผู้ก่อตั้งสมาคมเทควันโดแห่งชาติเอสโตเนียในปี 1992 และเป็นประธานคนแรกตั้งแต่ปี 1992 ถึง 1996 ส่วนแม่ของเขาเป็นครู เมื่อลูกของเขา Jaana Kalinistova อายุได้สามขวบ เขาได้ย้ายไปอยู่กับพ่อแม่ที่เอสโตเนียhttps://bublik.delfi.ee/statja/63957797/pozdravlyaem-mihail-kylvart-stal-otcom

เขาจบการศึกษาจากโรงเรียนมัธยมทาลลินน์หมายเลข 15 ในปี ค.ศ. 1995 ในเวลาต่อมาเขาได้ศึกษานิติศาสตร์และกฎหมายธุรกิจที่วิทยาลัยสังคมศาสตร์ประยุกต์นานาชาติ LEX ในกรุงทาลลินน์
 อาชีพทางการกีฬา 
เกิลวาร์ตสร้างชื่อเสียงให้กับตัวเองในฐานะนักกีฬาชั้นนำระดับประเทศและระดับนานาชาติในสาขามวยสากลคิกบ็อกซิ่งและเทควันโด ซึ่งเขาได้สายดำในดันที่ 5 ตั้งแต่ปี 1993 หลังจากนั้นก็เข้าทำงานเป็นโค้ชเทควันโดในทาลลินน์ ในปี 1996 เขาได้รับเลือกเป็นประธานสมาคมเทควันโดแห่งชาติเอสโตเนียต่อจากพ่อของเขา ในปี 2016 เขาได้เป็นสมาชิกของคณะกรรมการบริหารของคณะกรรมการโอลิมปิกเอสโตเนีย ในปี 2017 ได้รับเลือกเป็นประธานสหพันธ์เทควันโดเอสโตเนีย และในปี 2022 ได้รับ 7 ดัน กิตติมศักดิ์จาก Kukkiwon

 อาชีพทางการเมือง 
ตั้งแต่ปี 1999 ถึง 2002 เกิลวาร์ตเป็นสมาชิกสภาเขตของเขต Lasnamäe ในเมืองทาลลินน์ โดยในปี 2008 เขาได้เข้าร่วมพรรค Estonian Center ในปี 2009 เขาได้รับเลือกเข้าสู่สภาเมืองทาลลินน์  เขามีความมุ่งมั่นเป็นพิเศษต่อเยาวชนกีฬาและสิทธิของชนกลุ่มน้อยในทาลลินน์ ด้วยเหตุนี้จึงทำให้เขาได้รับความนิยมจากชนกลุ่มน้อยในทาลลินน์ที่พูดภาษารัสเซียเป็นอย่างมาก เขาได้รับเลือกเข้าสู่ รีกิโกกุ ในปี 2011 ซึ่งเขาเป็นสมาชิกจนถึงปี 2019 ในเดือนเมษายน 2011 เขาลาออกจากตำแหน่งรองนายกเทศมนตรีทาลลินน์เพื่อทำหน้าที่ใน รีกิโกกุ ต่อมาเขาดำรงตำแหน่งเป็นประธานสภาเมืองทาลลินน์ ตั้งแต่ปี 2017 ถึง 2019 เขาลาออกในเดือนเมษายน 2019 เนื่องจากได้รับเลือกเป็นนายกเทศมนตรีทาลลินน์ในวันที่ 11 เมษายน หลังจากการลาออกของอดีตนายกเทศมนตรี ตาวี อาส เพื่อดำรงตำแหน่งในคณะรัฐมนตรีของ Jüri Ratas เมื่อวันที่ 30 กันยายน ค.ศ. 2019 เขาได้รับการแต่งตั้งให้เป็นพลเมืองกิตติมศักดิ์ของกรุงโซล ประเทศเกาหลีใต้ จาก พัก ว็อน-ซุน นายกเทศมนตรีโซล และตั้งแต่เดือนเมษายน ค.ศ. 2022 ก็ได้รับการแต่งตั้งเป็นแพทย์กิตติมศักดิ์ของมหาวิทยาลัยชินฮัน
# เยฟเกนี ลิฟชิซ
เยฟเกนี มีไฮโลวิช ลิฟชิซ (21 กุมภาพันธ์ 1915 – 29 ตุลาคม 1985) หรือ แยวแฮน มือไคลอวึช ลิฟชึตส์  เป็นนักฟิสิกส์ทฤษฎีชาวโซเวียตที่เน้นศึกษาด้านฟิสิกส์ดาราศาสตร์

 ชีวประวัติ 
ลิฟชิซเกิดในครอบครัวชาวยิวยูเครนในเมืองฮาร์คอฟของจักรวรรดิรัสเซีย (ปัจจุบันคือเมืองคาร์กิว ประเทศยูเครน) ในปี 1915 เขาเป็นที่รู้จักในด้านทฤษฎีสัมพัทธภาพทั่วไปจากผลงานเกี่ยวกับคุณสมบัติของเอกฐานความโค้งทั่วไป เรียกว่าภาวะเอกฐาน BKL (Belinski–Khalatnikov–Lifshitz) ร่วมกับวลาดีมีร์ เบลินสกี และ อีซาค ฮาลัตนีคอฟ นอกจากนี้แล้ว ชุดหนังสือเรียนหลักสูตรฟิสิกส์ทฤษฎีที่เขียนร่วมกับเลฟ ลันเดา และ เลฟ ปีตาเยฟสกี (Лев Питаевский) นั้นยังเป็นที่รู้จักอย่างดีและอ่านกันอย่างแพร่หลายในปัจจุบันในฐานะที่เป็นคู่มือสำหรับนักเรียนที่ต้องการศึกษาฟิสิกส์ทฤษฎี

 หนังสือที่เกี่ยวข้อง 
 Belinskii, V. A.; Khalatnikov, I. M.; Lifshttz, E. M. (1970). "Oscillatory approach to a singular point in the relativistic cosmology". Advances in Physics. 19 (80): 525. Bibcode:1970AdPhy..19..525B. doi:10.1080/00018737000101171. The paper introducing the BKL conjecture
 Landau, L. D.; Lifschitz, E. M. (1976). Mechanics. Course of Theoretical Physics. Vol. 1 (3rd ed.). London: Pergamon. ISBN 0-08-021022-8
 Landau, L. D.; Lifschitz, E. M. (1971). Classical Theory of Fields. Course of Theoretical Physics. Vol. 2 (3rd ed.). London: Pergamon. ISBN 0-08-016019-0
 Landau, L. D.; Lifschitz, E. M.; (1977). Quantum Mechanics: Non-relativistic Theory. Course of Theoretical Physics. Vol. 3 (3rd ed.). London: Pergamon. ISBN 0-08-020940-8
 Berestetskii, V. B.; Lifschitz, E. M.; Pitaevskii, L. P. (1982). Quantum Electrodynamics. Course of Theoretical Physics. Vol. 4 (2nd ed.). London: Pergamon. ISBN 0-08-026503-0
 Lifschitz, E. M.; Pitaevskii, L. P. (1981). Physical Kinetics. Course of Theoretical Physics. Vol. 10 (1st ed.). Oxford: Pergamon. ISBN 0-08-026480-8
# โรงเรียนหนองกราดวัฒนา
โรงเรียนหนองกราดวัฒนา เป็นโรงเรียนมัธยมประจำตำบลหนองกราด ตั้งอยู่ที่ตำบลหนองกราด อำเภอด่านขุนทด จังหวัดนครราชสีมา

 ประวัติโรงเรียน 
โรงเรียนหนองกราดวัฒนา ก่อตั้งเมื่อปีการศึกษา  2519 โดยมีพื้นที่จัะดการศึกษาทั้งหมด 43 ไร่ 2 งาน 83 ตารางวา
 
ผู้ริเริ่มก่อตั้งคือ นายพงษ์พันธ์  จำปามูล ผู้ช่วยศึกษาธิการอำเภอด่านขุนทดขณะนั้น และนายน้อม ชันขุนทด ตำแหน่งครูใหญ่โรงเรียนวัดหนองกราด (สังวรอุปถัมภ์) มารักษาการในตำแหน่งครูใหญ่  จากนั้นคณะครูและประชาชนในตำบลหนองกราดได้มอบอำนาจให้ นายน้อม  ชันขุนทด เป็นตัวแทนมอบที่ดินให้แก่ทางราชการ เพื่อใช้เป็นสถานที่ก่อสร้างโรงเรียน
 
วันที่ 3  มิถุนายน พ.ศ. 2519 เปิดทำการสอนครั้งแรก มีนักเรียนจำนวน 17 คน โดยใช้ห้องเรียนในโรงเรียนวัดหนองกราดเป็นที่เรียนชั่วคราว 

ต่อมากรมสามัญศึกษาได้แต่งตั้งให้นายทองขาว โคตรโยธา อาจารย์ใหญ่โรงเรียนมัธยมด่านขุนทด มารักษาการในตำแหน่งครูใหญ่โรงเรียนหนองกราดวัฒนา และต่อมาได้ส่งนาย เชษฐ์ จินดานุภาพ มาทำการสอนร่วมกับคณะครูโรงเรียนวัดหนองกราด (สังวรอุปถัมภ์)
 
วันที่ 26 กุมภาพันธ์ พ.ศ. 2520 กรมสามัญศึกษาได้แต่งตั้งให้ นายบุญยัง ไชยศรี ตำแหน่งอาจารย์ 1 โรงเรียนราชสีมาวิทยาลัย มาดำรงตำแหน่งครูใหญ่ ได้นำคณะครู กำนัน ผู้ใหญ่บ้านและชาวบ้านช่วยกันพัฒนาโดยมีหลวงพ่อเนียม เจ้าอาวาสวัดหนองกราด และนายน้อม ชันขุนทดเป็นแกนนำการพัฒนา

 ทำเนียบผู้บริหาร 
 ลำดับ  ชื่อผู้บริหาร  ตำแหน่ง  ปี พ.ศ. 1  นายทองขาว โคตรโยธา  รักษาการครูใหญ่  3  มิ.ย.19 – 25 ก.พ.20 2  นายบุญยัง ไชยศรี  อาจารย์ใหญ่  25 ก.พ.20 – 14 พ.ย.35 3  นายชูเกียรติ นิลสันเทียะ  ผู้อำนวยการ  14 พ.ย.35 – 20 ก.พ.40 4  นายสุนทร ปลิวสูงเนิน ผู้อำนวยการ  20 ก.พ.40 – 10 ส.ค.41 5  นายอุดม พรมพันธ์ใจ รักษาการผู้อำนวยการ  10 ส.ค.41 – 15 มี.ค.42 6  นายประเสริฐ ศิลปะ  ผู้อำนวยการ  15 มี.ค.42 – 15  พ.ย.43 7  นายมณฑล แก้วพิมพา  ผู้อำนวยการ  3  ก.พ. 44 – 22  มิ.ย.45 8  นายสันติ สุยโพธิ์น้อย  ผู้อำนวยการ  18  ก.ค. 45 – 25 ธ.ค.46 9  นายคำรณ ทศสิริวัฒน์  ผู้อำนวยการ  5  ม.ค. 47 –13  ส.ค.51 10  นายประสงค์ หวานสูงเนิน  ผู้อำนวยการ  13  ส.ค.51 – 9 ธ.ค. 54 11  นายวินัย วิริยะประทีป  ผู้อำนวยการ  13  ธ.ค. 54 - 11 พ.ย. 56 12  นายรังสิโรจน์ ปาลวัฒน์  ผู้อำนวยการ  11 พ.ย. 56 - 30 พ.ค. 58 13  นางสาวดวงจิต สนิทกลาง  ผู้อำนวยการ  30 พ.ค. 58 - 25 พค. 63 14  นายวิโรขน์ ดวนสันเทียะ  ผู้อำนวยการ  25 พ.ค. 63 - ก.ย. 64 15  นายสุรเชษฐ์ บุตรพรหม  ผู้อำนวยการ  15 ต.ค. 64 - 30 ก.ย. 65 16  นางสาวจิรัฐิติกาล สุทธานุช  ผู้อำนวยการ   ต.ค 65-ปัจจุบัน
# อีซาค ฮาลัตนีคอฟ
อีซาค มาร์โควิช ฮาลัตนีคอฟ  หรือ อีซาอัก มาร์กอวึช คาลัตนือกอว์ (17 ตุลาคม 1919 – 9 มกราคม 2021) เป็นนักฟิสิกส์ทฤษฎี ชาวโซเวียต ผู้อำนวยการกิตติมศักดิ์ของสถาบันฟิสิกส์ทฤษฎีลันเดาแห่งสถาบันวิทยาศาสตร์รัสเซีย เข้าร่วมในการพัฒนาระเบิดปรมาณูลูกแรกของสหภาพโซเวียต

 ชีวประวัติ 
ฮาลัตนีคอฟเกิดในปี 1919 ในครอบครัว ชาวยิวยูเครน ในเมืองเยคาเตรีโนสลัฟ สาธารณรัฐสังคมนิยมโซเวียตยูเครน (ปัจจุบันคือเมืองดนีปรอ ประเทศยูเครน) ในปี 1936 เขาเข้าเรียนภาควิชาฟิสิกส์ที่มหาวิทยาลัยดนีปรอ และสำเร็จการศึกษาระดับปริญญาตรีในปี 1941 เขาได้เข้าทำงานที่สถาบันวิทยาศาสตร์แห่งสหภาพโซเวียตตามคำแนะนำของเลฟ ลันเดาเพื่อศึกษาในฐานะนักศึกษาระดับบัณฑิตศึกษาหลังจากสิ้นสุดสงครามโซเวียต-เยอรมัน ในปี 1952 เขาได้รับปริญญาเอก ตั้งแต่ปี 1964 เขาเป็นผู้อำนวยการสถาบันฟิสิกส์ทฤษฎีลันเดา และภายหลังการล่มสลายของสหภาพโซเวียต เขาได้รับตำแหน่งกรรมการกิตติมศักดิ์

ในช่วงปลาย ทศวรรษที่ 1940 และต้น ทศวรรษที่ 1950 เขาเข้าร่วมในการวิจัยอาวุธนิวเคลียร์ของโซเวียต เขาได้รับรางวัลสตาลินในปี 1953 ได้รับรางวัลลันเดาในปี 1974 ในปี 1994 เขาได้รับเลือกให้เป็นสมาชิกต่างชาติราชสมาคมของสหราชอาณาจักร

เขาถึงแก่อนิจกรรมที่เมืองเชร์โนโกลอฟกา แคว้นมอสโก ประเทศรัสเซีย เมื่อวันที่ 9 มกราคม 2021 ขณะอายุได้ 101 ปีProminent Physicist Khalatnikov, Involved In Building 1st Soviet Nuclear Weapon, Dies
# เทศบาลตำบลสอยดาว
เทศบาลตำบลสอยดาว เป็นเทศบาลตำบลที่ครอบคลุมพื้นที่บางส่วนของหมู่ที่ 1 ของตำบลปะตง รวมทั้งพื้นที่บางส่วนของหมู่ที่ 1, 3, 5, 9 และหมู่ 12 ของตำบลทรายขาว ในอำเภอสอยดาว จังหวัดจันทบุรี เดิมมีฐานะเป็นสุขาภิบาลทรายขาวที่ตั้งขึ้นในวันที่ 14 มีนาคม พ.ศ. 2515 วันที่ 14 มีนาคม พ.ศ. 2515 ปี พ.ศ. 2522 ได้มีการเปลี่ยนแปลงเขตสุขาภิบาลตามการขยายของเขตชุมชนที่เพิ่มขึ้น วันที่ 11 ธันวาคม พ.ศ. 2522 และได้รับการจัดตั้งเป็นเทศบาลตำบลทรายขาวเมื่อวันที่ 25 พฤษภาคม พ.ศ. 2542 วันที่ 24 กุมภาพันธ์ พ.ศ. 2542  ในปี พ.ศ. 2565 เทศบาลตำบลทรายขาวมีประชากรทั้งหมด 11,251 คน โดยแบ่งเป็นประชากรในเขตตำบลปะตง 6,313 คน และเขตตำบลทรายขาว 4,938 คน

ในวันที่ 7 กรกฎาคม พ.ศ. 2566 ได้มีการเปลี่ยนแปลงชื่อเทศบาลตำบลทรายขาว ที่เดิมตั้งชื่อจากคลองทราย ซึ่งมีต้นน้ำมาจากเทือกเขาสอยดาวและมีทรายที่ขาวสะอาดอยู่บริเวณต้นน้ำ เป็น เทศบาลตำบลสอยดาว วันที่ 7 กรกฎาคม พ.ศ. 2566 เนื่องจากเพื่อไม่ให้มีชื่อซ้ำกับองค์การบริหารส่วนตำบลทรายขาวที่มีเขตติดต่อกันภายในอำเภอเดียวกัน และแสดงถึงสัญลักษณ์ของท้องถิ่น คือ เป็นที่ตั้งของเขตรักษาพันธ์ุสัตว์ป่าเขาสอยดาว ที่มีจุดเด่นคือ เขาสอยดาวเหนือและเขาสอยดาวใต้ รวมทั้งเป็นที่ตั้งของที่ว่าการอำเภอสอยดาว 

พื้นที่เทศบาลตำบลอยู่บริเวณศูนย์ราชการของอำเภอสอยดาว อยู่ห่างจากศาลากลางจังหวัดจันทบุรีประมาณ 76.3 กิโลเมตร อยู่ห่างจากกรุงเทพมหานครประมาณ 269 กิโลเมตรตามทางรถยนต์ มีพื้นที่รับผิดชอบทั้งหมด 38.1 ตารางกิโลเมตรหรือคิดเป็น 23,750.5 ไร่
# เดอะแมน
"เดอะแมน"  เป็นเพลงที่บันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่สี่ของสตูดิโออัลบั้ม เลิฟเวอร์ (2019) สวิฟต์ประพันธ์และผลิตร่วมกับโจเอล ลิตเทิต "เดอะแมน" เป็นแนวเพลงซินท์ป็อปและอิเล็กโทรป็อปที่มีเสียงประสานที่ฉูดฉาด ซินท์ที่มืดมน และจังหวะที่ดังก้องกังวาน สวิฟต์จินตนาการตัวเธอเองว่าจะได้รับการปฏิบัติอย่างไรหากเธอนั้นเป็นผู้ชาย เพลงนี้ได้รับการตอบรับที่ดีจากนักวิจารณ์ซึ่งยกย่องการแสดงที่สื่อถึงคตินิยมสิทธิสตรี

เพลงขึ้นสูงสุดที่อันดับ 23 ในบิลบอร์ดฮอต 100 ในสหรัฐเมื่ออัลบั้มเปิดตัว และเข้าสู่ 40 อันดับแรกในออสเตรเลีย เบลเยียม แคนาดา สาธารณรัฐเช็ก เอสโตเนีย ฮังการี ไอร์แลนด์ มาเลเซีย นิวซีแลนด์ นอร์เวย์ สิงคโปร์ สโลวาเกีย และสหราชอาณาจักร ได้ส่งผลต่อดนตรีร่วมสมัยสำหรับผู้ใหญ่ และวิทยุเพลงป็อปในสหรัฐอเมริกา ในวันที่ 27 และ 28 มกราคม ค.ศ. 2020 โดยเป็นซิงเกิลที่สี่จากอัลบั้ม ในวันที่ 18 กุมภาพันธ์ ค.ศ. 2020 เพลงเวอร์ชันอะคูสติกของการแสดงสด "เดอะแมน (ไลฟ์ฟรอมปารีส)" เผยแพร่บนแพลตฟอร์มเพลงทั้งหมดพร้อมกับวิดีโอการแสดงสด

มิวสิกวิดีโอเผยแพร่เมื่อวันที่ 27 กุมภาพันธ์ ค.ศ. 2020 ซึ่งกำกับโดยสวิฟต์เอง นับเป็นการเปิดตัวผลงานการกำกับเดี่ยวครั้งแรกของเธอ ในวิดีโอสวิฟต์ได้แสดงเป็นตัวละครชายตามทฤษฎีของเธอ โดยมีชื่อว่า "ไทเลอร์ สวิฟต์" พากย์เสียงโดยดเวย์น จอห์นสัน นำเสนอตัวอย่างพฤติกรรมการกีดกันทางเพศที่แพร่หลายในสังคม รวมถึงวัตถุทางเพศ การคัดค้านการทำให้ผู้หญิงเป็นเพศ ภาวะความเป็นชายเป็นพิษ และปิตาธิปไตย วิดีโอดังกล่าวได้รับเสียงชื่นชมอย่างมากสำหรับแนวคิดและการเปลี่ยนแปลงของสวิฟต์ให้กลายเป็นผู้ชาย โดยได้รับการเสนอชื่อเข้าชิงรางวัลวิดีโอแห่งปี วิดีโอที่มีข้อความแฝงนัยยอดเยี่ยม และกำกับการแสดงยอดเยี่ยมที่งานเอ็มทีวีวิดีโอมิวสิกอะวอดส์ ค.ศ. 2020 และได้รับรางวัลกำกับการแสดงยอดเยี่ยม ทำให้สวิฟต์เป็นผู้กำกับหญิงเดี่ยวคนแรกในประวัติศาสตร์เอ็มทีวีวิดีโอมิวสิกอะวอดส์ที่คว้ารางวัลสาขานี้

 ชาร์ต 

 ชาร์ตประจำสัปดาห์ 
+ ตารางการแสดงชาร์ตของ "เดอะแมน" ชาร์ต (2019–2020) ตำแหน่งสูงสุด Bolivia (Monitor Latino) 5 Estonia (Eesti Ekspress) 34 Greece International (IFPI)27 Ireland (IRMA) 16 Lithuania (AGATA) 24 Malaysia (RIM) 12 New Zealand (Recorded Music NZ) 15 Norway (VG-lista) 24 Singapore (RIAS) 10 Sweden (Sverigetopplistan) 63 Venezuela Anglo (Record Report) 9 Venezuela Pop (Record Report) 23

 ชาร์ตสิ้นปี 
+ตารางการแสดงชาร์ตสิ้นปีของ "เดอะแมน" ชาร์ต (2020) ตำแหน่ง US Adult Top 40 (Billboard) 36

 การรับรอง 

 ประวัติการจำหน่าย 
+ รูปแบบการเผยแพร่ของ "เดอะแมน" ภูมิภาค วันที่ รูปแบบ เวอร์ชัน ค่าย อ้างอิง สหรัฐ 27 มกราคม 2020 ดนตรีร่วมสมัยสำหรับผู้ใหญ่ ต้นฉบับ รีพับลิก  28 มกราคม 2020 วิทยุฮิตร่วมสมัย  อิตาลี 14 กุมภาพันธ์ 2020 ออกอากาศทางวิทยุ ยูนิเวอร์แซล  หลากหลาย 18 กุมภาพันธ์ 2020  การแสดงสด รีพับลิก
# เกล็นเดล (รัฐแคลิฟอร์เนีย)
เกล็นเดล  เป็นนครในภูมิภาคหุบเขาแซนเฟอร์แนนโด และเขาเวอร์ดูโก เทศมณฑลลอสแองเจลีส รัฐแคลิฟอร์เนีย สหรัฐ ข้อมูลตามสำมะโนปี 2020 มีประชากรอยู่ที่ 196,543 ซึ่งเพิ่มขึ้นจาก 191,719 คนในสำมะโนปี 2010 ถือเป็นนครใหญ่สุดอันดับที่สี่ในเทศมณฑลและที่ 24 ในรัฐ เกล็นเดลเป็นเขตชานเมืองในเขตมหานครลอสแองเจลีส และตั้งอยู่  ทางเหนือของย่านดาวน์ทาวน์ลอสแองเจลีส

เกล็นเดล  เป็นที่ตั้งของชุมชนของคนเชื้อสายอาร์มีเนียที่ใหญ่ที่สุดแห่งหนึ่งในสหรัฐ และที่ใหญ่สุดนอกอาร์มีเนียแห่งหนึ่ง มีปรากฏครอบครัวชาวอาร์มีเนียตั้งรกรากอยู่ในเกล็นเดลมาตั้งแต่ทศวรรษที่ 1920 แต่การอพยพเข้ามาระลอกใหญ่ของชาวอาร์มีเนียมีขึ้นในทศวรรษ 1970 ชาวอเมริกันเขื้อสายอาร์มีเนียกลายมาเป็นส่วนหนึ่งของเกล็นเดล และในเมืองยังเต็มไปด้วยธุรกิจ องค์การชาติพันธ์ุและวัฒนธรรมของอาร์มีเนีย ไปจนถึงโรงเรียนที่สอนเป็นภาษาอาร์มีเนีย ประชากรชาวอาร์มีเนียส่วนใหญ่ในเกล็นเดลอพยพมาที่นี่ในช่วงทศวรรษ 1990-2000

ตั้งแต่ปลายทศวรรษ 1980 ชาวอาร์มีเนียจำนวนมากอพยพจากอดีตรัฐโซเวียตมาที่เกล็นเดลโดยมีความช่วยเหลือจากครอบครัวและมิตรสหายที่มาตั้งรกรากอยู่ก่อน ข้อมูลของเขตการศึกษาเกล็นเดลยูนิฟัยด์ในปี 1988 พบว่าชาวอาร์มีเนียและชาวตะวันออกกลางเป็นกลุ่มชาติพันธ์ุที่ใหญ่ที่สุดในประชากรนักเรียนของโรงเรียนรัฐ ซึ่งมากกว่ากลุ่มชาติพันธ์ุชาวละติน ในปี 1994 สำนักงานใหญ่ของคณะกรรมการชาวอาร์มีเนียแห่งชาติอเมริกาส่วนภูมิภาคตะวันตก ย้ายมาเปิดที่เกล็นเดล ภายในปี 1996 ประชากรชาวอังโกลได้ออกมาประณามความหนาแน่นที่เพิ่มขึ้นสูงอย่างมากในเกล็นเดลตอนใต้ ส่วนใหญ่คนอังโกลเหล่านี้อยู่ภายใต้อิทธิพลต่อต้านชาวอาร์มีเนีย ภายในปี 1999 ประชากรราว 25% พูดภาษาอาร์มีเนีย และมีธุรกิจอาร์มีเนียเกิดขึ้นมากมายในเกล็นเดล 

ข้อมูลจากสำมะโนปี 2000 เกล็นเดลมีประชากรเขื้อสายอาร์มีเนียอยู่ที่ 65,343 คน คิดเป็น 34.1% ของประชากรเกล็นเดล ซึ่งเดิ่มขึ้นจาก 1990 ซึ่งมีรายงานชาวเชื้อสายอาร์มีเนียอยู่ที่ 31,402 คน ในปี 2005 มีการประมาณว่าราวหนึ่งในสามของประชากรอาร์มีเนียในลอสแองเจลีส อาศัยอยู่ในเกล็นเดล รวมถึงสภานครเกล็นเดลยังมีสมาชิกส่วนใหญ่คือชาวเขื้อสายอาร์มีเนียShields, Nicholas. "Armenians Will Hold a Majority on Glendale Council ." Los Angeles Times. April 7, 2005. Retrieved March 28, 2014.
# ปัญญารัตน์ นันทภูษิตานนท์
ปัญญารัตน์ นันทภูษิตานนท์  เป็นนักเคลื่อนไหวทางการเมืองและนักการเมืองชาวไทย เป็นสมาชิกสภาผู้แทนราษฎรจังหวัดนนทบุรี สังกัดพรรคประชาชน

 ประวัติ 
จบการศึกษาระดับประกาศนียบัตรวิชาชีพ สาขาการเลขานุการ วิทยาลัยเทคนิคกำแพงเพชร เธอได้มาทำงานกับบริษัทวิรุฬห์รัตน์โมเดิร์นมาร์ท และในปี 2555 ปัญญารัตน์เป็นประธานกองทุนพัฒนาบทบาทสตรีอำเภอบางกรวย

 การเคลื่อนไหวทางการเมือง 
ในช่วงรัฐประหารเมื่อปี 2557 ปัญญารัตน์ ได้เคลื่อนไหวทางการเมืองผ่านเครือข่ายคนอยากเลือกตั้ง เพื่อต่อต้านรัฐประหาร ซึ่งเธอถูกพันเอก บุรินทร์ ทองประไพ ตั้งข้อหาร่วมกับ 43 คนฐานฝ่าฝืนคำสั่งหัวหน้าคณะรักษาความสงบฉบับที่ 3/2558 ข้อ 12 เรื่องห้ามชุมนุม มั่วสุมทางการเมืองเกิน 5 คนเปิดรายชื่อผู้ถูกกล่าวหาชุมนุมไล่ คสช. 10 ก.พ. 43 คนถูก พ.อ.บุรินทร์ แจ้งผิด 3/58

ในช่วงการประท้วงในประเทศไทย พ.ศ. 2563–2564 ปัญญารัตน์ ได้เคลื่อนไหวทางการเมืองร่วมกับเครือข่ายคนรุ่นใหม่นนทบุรีศาลแขวงนนท์ปรับคนละ 6 พันบาทคดีคาร์ม็อบนนทบุรี อ้างรัฐใช้พ.ร.ก.ฉุกเฉินฯ ปกป้องสิทธิและความปลอดภัย รวมถึงจัดกิจกรรมวิ่งไล่ลุงในจังหวัดนนทบุรี

 การทำงานด้านการเมือง 
ปัญญารัตน์ ได้สมัครเป็นสมาชิกพรรคอนาคตใหม่ โดยเป็นหัวหน้าคณะทำงานคณะก้าวหน้า นนทบุรี“ก้าวไกล” บุกนนทบุรี จัดเสวนา “เปลี่ยนจังหวัดนนท์ เริ่มต้นที่ตัวเรา” หัวหน้าคณะทำงานพรรคประจำจังหวัดนนทบุรี และผู้ช่วยดำเนินงานของอดีต สส. แบบบัญชีรายชื่อ อดีตพรรคอนาคตใหม่ ไกลก้อง ไวทยการ ภายหลังยุบพรรคอนาคตใหม่ ปัญญารัตน์ได้สมัครเป็นผู้สมัครสมาชิกสภาผู้แทนราษฎรเขต 2 จังหวัดนนทบุรี และสามารถเอาชนะจิรพงษ์ ทรงวัชราภรณ์ อดีต สส. จากพรรคเพื่อไทย ด้วยคะแนน 39,086 ต่อ 19,423 คะแนน นอกจากนี้ปัญญารัตน์ ปรากฏเป็นข่าวอีกเมื่อวันที่ 3 สิงหาคม ว่าได้ยื่นฟ้องร้องเรื่องญัตติการเสนอชื่อนายกรัฐมนตรีซ้ำ ต่อผู้ตรวจการแผ่นดินส่งไปยังศาลรัฐธรรมนูญ ส่งผลให้การลงมติเลือกนายกรัฐมนตรีชะลอต่อไป

 สมาชิกสภาผู้แทนราษฎร 
ปัญญารัตน์ นันทภูษิตานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนนทบุรี สังกัดพรรคก้าวไกล →พรรคประชาชน
# ชิน ซ็อง-รก
ชิน ซ็อง-รก (เกิด 23 พฤศจิกายน 1982) เป็นนักแสดงชาวเกาหลีใต้ เขามักจะปรากฏตัวในภาพยนตร์และซีรีส์ทางโทรทัศน์ แต่เป็นที่รู้จักกันดีในละครเวที

 ชีวิตในวัยเด็ก 
ชินมีความใฝ่ฝันที่จะเป็นนักบาสเก็ตบอลร่วมกับ เจ-รก น้องชายของเขาที่อายุน้อยกว่า 2 ปี สองพี่น้องเข้าเรียนที่โรงเรียนมัธยมฮวีมูน  ซึ่งเป็นที่รู้จักในฐานะหนึ่งในโรงเรียนมัธยมปลายระดับชั้นนำของกรุงโซลที่เด่นด้านบาสเกตบอล อาการบาดเจ็บทำให้ชินต้องพิจารณาอาชีพใหม่อีกครั้ง และเขาย้ายไปเรียนที่โรงเรียนมัธยมศิลปะอันยาง เขาเรียนวิชาเอกการละครและภาพยนตร์ที่มหาวิทยาลัยซูวอน แต่ต่อมาเขาก็ลาออกหลังจากได้รับคัดเลือกให้แสดงละคร"Herald Interview: 'It is heart that embraces character'". The Korea Herald. June 21, 2007."Shin Flies High in My Scary Girl". The Korea Times. March 3, 2009.

 อาชีพ 
ชินเปิดตัวการแสดงครั้งแรกในปี 2003 แต่พบว่าเป็นการยากที่จะหางานแสดง เนื่องจากผู้กำกับลังเลที่จะคัดเลือกนักแสดงที่สูง 189 เซนติเมตรมารับบทสมทบหรือบทเล็ก ๆ คิดว่าเขาจะมีโอกาสที่ดีกว่านี้หากเขาได้รับประสบการณ์การแสดงมากขึ้นและฝึกฝนฝีมือบนเวที ชินจึงเปลี่ยนเส้นทางและเข้าร่วมคณะละครฮักช็อน"Shin Sung Rok: 'Middle Aged Women Fans Have Increased'" . KBS Global. July 28, 2010."What's Hakchon". Hakchon.co.kr. Retrieved 2012-11-11.

เมื่อชินแสดงในละครเพลงเรื่องแรกของเขาเรื่อง Moskito มีผู้ชมเพียง 20-25 คนในห้องโถงขนาด 500 ที่นั่ง แม้จะรู้สึกหดหู่และท้อแท้ แต่เขาบอกว่าประสบการณ์ทำให้เขาแข็งแกร่งและช่วยให้เขากลายเป็นนักแสดงที่มีความกล้า

ในขณะที่แสดงละครเพลงเรื่อง Dracula ชินได้รับเลือกให้รับบททางจอแก้วเป็นครั้งแรกในละครทางเคเบิลเรื่อง Hyena (2006) เป็นนักแสดงสมทบในละครและภาพยนตร์ โดยเฉพาะอย่างยิ่งใน ขอขอบคุณจากดวงใจ (2007) และ My Life's Golden Years (2008) เขายังปรากฏตัวในซีซั่นที่ 1 ของรายการเรียลลิตี้โชว์ We Got Married ของเอ็มบีซี ในฐานะ คู่รักปลอม ๆ กับนักแสดงตลกหญิงคิม ชิน-ย็อง

ในปี 2007 ชินได้รับเลือกจากผู้เข้าออดิชั่นกว่า 400 คนให้รับบทโซโลมอนใน Dancing Shadows ซึ่งเป็นละครเพลงที่ดัดแปลงมาจากบทละครแนวสมจริงเรื่อง Forest Fire ของนักเขียนบทละครชื่อดังชาวเกาหลี ชา บอม-ซอก หลังจากนั้นเขาก็ได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมจากงาน Korea Musical AwardsDancing Shadows Sweeps Musical Awards. The Korea Times. October 24, 2007. 

ในขณะที่ชินแสดงในละครเพลงยอดฮิตเรื่องแล้วเรื่องเล่า เขายังคงสร้างความประทับใจให้กับนักวิจารณ์ด้วยการแสดงของเขา เสียงร้องแบบบาริโทนที่หนักแน่นและทรงพลัง และโน้ตอัลโตที่ละเอียดอ่อนและชัดเจน
# ดาโต๊ะปังกาลัน
ดาโต๊ะปังกาลัน หรือ ดาตูปังกาลัน (มลายู: Datok Pengkalan หรือ Datu Pengkalan) เป็นเจ้าเมืองปัตตานีในช่วงปี พ.ศ. 2334-2352 โดยดำรงตำแหน่งเป็นรายาองค์ที่ 2 ในฐานะประมุขสูงสุดแห่งเมืองปัตตานี.

ในปี พ.ศ. 2328 ปัตตานีได้ตกเป็นประเทศราชของสยาม ต่อมาพระบาทสมเด็จพระพุทธยอดฟ้าจุฬาโลกมหาราช ทรงแต่งตั้งเติงกูลามีเด็น เป็นเจ้าเมืองปกครองปัตตานี ครั้นถึงปี พ.ศ.2332 เติงกูลามีเด็นคิดกู้เอกราชปาตานีจากสยามโดยได้ส่งศาสน์ให้พระเจ้าองเชียงสือ กษัตริย์แห่งอันนาม(เวียดนามในปัจจุบัน)ให้ยกทัพตีกรุงเทพทางทิศตะวันออก ส่วนท่านเองจะยกทัพตีกรุงเทพทางทิศใต้ แต่พระเจ้าองเชียงสือได้นำเรื่องดังกล่าวกราบทูลพระบาทสมเด็จพระพุทธยอดฟ้าฯ จึงส่งพระยากลาโหมราชเสนาลงมาปราบ ในที่สุดเติงกูลามีเด็นเสียชีวิตลงในการปราบครั้งนั้น ต่อมาได้แต่งตั้ง "ดาโต๊ะปังกาลัน" ปกครองปัตตานีแทน พร้อมทั้งแต่งตั้ง (ขวัญซ้าย) ไปเป็นผู้ตรวจการสอดส่องดูแลการปกครองของดาโต๊ะปังกาลัน

"ทางการไทยมองว่าการที่เติงกูลามีเด็นเลือกติดต่อพระเจ้าองเชียงสือ เป็นเพราะตระกูลผู้ปกครองปัตตานีมีความสัมพันธ์ใกล้ชิดกับราชวงศ์ที่ปกครองจามปาซึ่งเป็นส่วนหนึ่งของเวียดนาม"

หลักฐานไทยระบุเกี่ยวกับดาโต๊ะปังกาลันว่า "มีสติปัญญาและมีอำนาจมากเมืองใกล้เคียงก็คร้ามกลัวอยู่" และทางมลายูระบุว่า "ดาโต๊ะปังกาลัน" เป็นหลานของ(วันฟากิฮ์ อาลี มหารายาเลลา หรือ นิอาลี) ซึ่งเป็นโอรสในสุลต่านอับดุลฮามิดชาร์ หรือ นิมุสตอฟา ดาตูยามู-จามปา และได้รับแต่งตั้งเป็นแม่ทัพใหญ่ปัตตานีในสมัยรายาอูงู นับว่าเป็นสายตระกูลเจ้านายมลายูที่ได้กำเนิดเป็นดาตูปกครองเมืองต่างๆเช่น ปกครองจามปา(เวียดนาม) ดาตูยามู(ยะหริ่ง) ดาตูปูยุด และดาตูกลันตัน  นอกจากนั้นดาโต๊ะปังกาลันยังเป็นบุตรเขยของดาโต๊ะกรือเซะ ดาโต๊ะปังกาลันจึงมีฐานอำนาจที่เข้มแข็งความสัมพันธ์สยาม-ปัตตานี จากธนบุรีสู่รัตนโกสินทร์ (PDF).P3–5.

ภายใต้การปกครองของดาโต๊ะปังกาลัน เมืองปัตตานีมีความสงบระดับหนึ่ง แต่ยังเกิดความขัดแย้งทางการปกครองระหว่างเจ้าเมืองมลายูและข้าราชการสยามขึ้นบ่อยครั้ง จนในปี พ.ศ.2351 ดาโต๊ะปังกาลันและวงศ์พระญาติซึ่งเป็นเจ้าเมืองในการปกครองปัตตานี ผู้นำในท้องถิ่นใกล้เคียงรวมทั้งชาวปัตตานี ร่วมกันยกกำลังเข้าโจมตีข้าราชการสยามที่ปกครองอยู่จนต้องหนีไปสงขลา กองทัพจากนครศรีธรรมราชและสงขลากำลังไปถึงปัตตานี แต่ไม่สามารถเอาชนะได้ จนกระทั้งกองทัพจากกรุงเทพ นำโดยเจ้าพระยาพลเทพออกไปช่วย ในที่สุดปัตตานียอมแพ้อย่างสิ้นเชิง ส่วนดาโต๊ะปังกาลันก็เสียชีวิตระหว่างการสู้รบ
# ช่างก่อสร้างเจ้าเล่ห์
"ช่างก่อสร้างเจ้าเล่ห์"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อวันที่ 31 ตุลาคม ค.ศ. 1903 และตีพิมพ์ใน นิตยสารสแตรนด์ในสหราชอาณาจักรในเดือนพฤศจิกายน ค.ศ. 1903 เป็นเรื่องสั้นลำดับที่ 2 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ

 ประวัติการตีพิมพ์ 
"ช่างก่อสร้างเจ้าเล่ห์" ตีพิมพ์ครั้งแรกในสหรัฐอเมริกาในนิตยสารคอลเลียร์เมื่อวันที่ 31 ตุลาคม ค.ศ. 1903 และตีพิมพ์ในสหราชอาณาจักรในนิตยสารสแตรนด์เมื่อเดือนพฤศจิกายน ค.ศ. 1903Smith (2014), p. 118. ในนิตยสารคอลเลียร์มีภาพวาดประกอบ 7 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ตCawthorne (2011), p. 112. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905Cawthorne (2011), p. 110.
# พระยาพิบูลเสนานุกิจ (นิเมาะ)
พระยาพิบูลเสนานุกิจพิชิตเชษฐภักดี (นิเมาะ) (มลายู: Nik Moh) เป็นเจ้าเมืองยะหริ่งคนที่ 6 ในช่วงปี พ.ศ. 2427-2451 ชาวเมืองเรียกว่ารายาสะแต (สุลต่าน) ได้ปกครองเมืองยะหริ่งต่อจากพระยายะหริ่ง (นิตีมุง)การปกครองบริเวณ7หัวเมือง (PDF).P136.-137. ซึ่งเป็นพี่ชายต่างมารดา

 ประวัติ 
thumb|มัสยิดยามูสร้างโดย พระยาพิบูลเสนานุกิจพิชิตเชษฐภักดี (นิเมาะ)
พระยาพิบูลเสนานุกิจพิชิตเชษฐภักดี (นิเมาะ) เป็นบุตรคนที่สองของพระยายะหริ่ง (นิยูโซฟ) อดีตเจ้าเมืองปัตตานีและเจ้าเมืองยะหริ่ง ครั้นพระยายะหริ่ง (นิตีมุง) ผู้เป็นพี่ชายถึงแก่พิราลัย ได้แต่งตั้งนิเมาะผู้น้องเป็นพระยายะหริ่งแทนได้รับบรรดาศักดิ์เป็น "พระยาพิพิธเสนามาตยาธิบดีศรีสงคราม" เจ้าเมืองยะหริ่ง ต่อมาได้รับบรรดาศักดิ์เป็น "พระยาพิบูลเสนานุกิจพิชิตเชษฐภักดี" ในตำแหน่งจางวางกำกับราชการเมืองยะหริ่ง และได้แต่งตั้งพระโยธานุประดิษฐ์ (นิโวะ) บุตรชายเป็น "รายามุดา" นอกจากนี้ยังได้แต่งตั้งบุตรชายเป็นกรรมการที่ปรึกษาเมืองยะหริ่งดังนี้ พระสุนทรรายา (นิโซะ) หลวงประชาภิบาล (นิแว) หลวงบุรานุมัติการ (นิตีมุง) ขุนอภิบาลบุรีรักษ์ (กูปัตตารอ) ขุนสิริบำรุง (นิแม) และพระวิเศษวังษา (นิกูวง) บุตรพระยายะหริ่ง (นิตีมุง) โดยได้สร้างวังขึ้นใหม่ว่าราชการเมือง ห่างจากวังของพระยายะหริ่ง(นิตีมุง) ลงไปทางทิศใต้ประมาณหกเส้นเศษ ในสมัยนิเมาะปกครองเมืองยะหริ่งได้สร้าง "มัสยิดยามู" ตรงข้ามที่ว่าการอำเภอยะหริ่งในปัจจุบัน เมื่อพระยาพิบูลเสนานุกิจพิชิตเชษฐภักดี (นิเมาะ) ถึงแก่พิราลัยเมื่อวันที่ 29 มิถุนายน พ.ศ. 2451 พระบาทสมเด็จพระจุลจอมเกล้าเจ้าอยู่หัวโปรดเกล้าแต่งตั้งพระโยธานุประดิษฐ์ (นิโวะ) เป็นพระยายะหริ่งแทน ได้รับบรรดาศักดิ์เป็นพระยาพิพิธเสนามาตยาธิบดีศรีสงคราม
thumb|สุสานพระยาพิบูลเสนานุกิจพิชิตเชษฐภักดี (นิเมาะ)

 บุตร-ธิดา 
พระยาพิบูลเสนานุกิจพิชิตเชษฐภักดี (นิเมาะ) มีบุตร-ธิดา 14 คนวังยะหริ่ง (PDF).P25. ดังนี้

1. พระยาพิพิธเสนามาตยาธิบดีศรีสงคราม (นิโวะ อับดุลละบุตร) เจ้าเมืองยะหริ่งคนที่ 7 เป็นเจ้าเมืองคนสุดท้าย

2. พระสุนทรรายา (นิโซะ)

3. หลวงประชาภิบาล (นิแว)

4. หลวงบุรานุมัติการ (นิตีมุง)

5. ขุนอภิบาลบุรีรักษ์ (กูปัตตารอ)

6. ขุนสิริบำรุง (นิแม) ศึกษาธิการอำเภอยะหริ่ง

7. หะยีนิเต๊ะ

8. นิเดร์

9. นิแม๊ะ

10. ตวนสปีเย๊าะ

11. นิบูงอ

12. นิเล๊าะ

13. กูสปีเย๊าะ หนึ่งในบุตรสาวคือ กูอามีนะห์ได้อภิเษกสมรสกับเต็งกูลักษามณา แห่งรัฐสลังงอร์ 

14. กูลาโบ๊ะ เสกสมรสกับหลวงรายาภักดี(ตวนลือเบะห์) ผู้ช่วยราชการเมืองรามัน บุตรของพระยารัตนภักดีศรีราชบดินทร์สุรินทรวิวังศา (ตวนยากง) เจ้าเมืองรามัน
# เทศมณฑลออเรนจ์
เทศมณฑลออเรนจ์  เป็นเทศมณฑลที่ตั้งอยู่ในเขตมหานครลอสแอนเจลิส เซาเทิร์นแคลิฟอร์เนีย สหรัฐ จากการสำรวจสำมะโนประชากรปี 2020 มีประชากร 3,186,989 คน ทำให้เป็นเทศมณฑลที่มีประชากรมากเป็นอันดับสามของรัฐแคลิฟอร์เนีย เป็นเทศมณฑลที่มีประชากรมากเป็นอันดับหกของสหรัฐ และมีประชากรมากกว่า 19 รัฐของสหรัฐรวมถึงวอชิงตัน ดี.ซี.  แม้ว่าพื้นที่ส่วนใหญ่เป็นเขตชานเมือง แต่ก็เป็นเทศมณฑลที่มีประชากรหนาแน่นมากเป็นอันดับสองในรัฐรองจากเทศมณฑลซานฟรานซิสโก เมืองที่มีประชากรมากที่สุดสามเมืองในเทศมณฑล ได้แก่ แอนะไฮม์ แซนตาแอนา และเออร์ไวน์ ซึ่งแต่ละเมืองมีประชากรมากกว่า 300,000 คน แซนตาแอนายังเป็นที่ตั้งเทศมณฑลอีกด้วย